 

HSR SR dňa 18.08.2014 Bod č. 4 programu

**Stanovisko Republikovej únie zamestnávateľov**

* Správa o poľnohospodárstve a potravinárstve v SR za rok 2013
* materiál na rokovaní HSR SR dňa 18.08.2014

**Stručný popis podstaty predkladaného materiálu a jeho relevancie z hľadiska RÚZ**

Materiál bol predložený na rokovanie HSR Ministerstvom pôdohospodárstva a rozvoja vidieka SR ako iniciatívny návrh

**Cieľom a obsahom materiálu je najmä:**

V správe sa v kontexte s vývojom makroekonomickej situácie v ekonomike SR podáva informácia o svetovom poľnohospodárstve, poľnohospodárstve krajín EÚ, situácii a vývoji v poľnohospodárskom sektore SR, situácii v potravinárstve SR, výrobe v poľnohospodárstve a potravinárstve, agropotravinovom trhu, potravinovej bezpečnosti, ekonomicko-finančnej situácii podnikateľských subjektov v agropotravinárskom komplexe SR a o súčasnej technickej úrovni agropotravinárskeho komplexu. Správa ďalej hodnotí uplatňovanie poľnohospodárskej politiky, mnohostrannú a bilaterálnu spoluprácu agropotravinárskeho komplexu so zahraničím a definuje závery s odporúčaniami. Pri vypracovaní materiálu sa vychádzalo z analytických poznatkov o výsledkoch hospodárenia v roku 2013, celkovej finančno-ekonomickej situácie v agropotravinárskom komplexe, štatistických zisťovaní Štatistického úradu SR, rezortných štatistických zisťovaní a z podkladov medzinárodných inštitúcií

**Dopady materiálu na verejné financie a na podnikateľské prostredie**

Podľa doložky vplyvov spracovanej predkladateľom materiál nebude mať dopady na verejné financie a na podnikateľské prostredie.

**Postoj RÚZ k materiálu**

Predložený materiál podáva informáciu o svetovom poľnohospodárstve, poľnohospodárstve krajín EÚ, situácii a vývoji v poľnohospodárskom sektore SR, situácii v potravinárstve SR, výrobe v poľnohospodárstve a potravinárstve, agropotravinovom trhu, potravinovej bezpečnosti, ekonomicko-finančnej situácii podnikateľských subjektov v agropotravinárskom komplexe SR a o súčasnej technickej úrovni agropotravinárskeho komplexu. **Materiál bol v medzirezortnom pripomienkovom konaní pripomienkovaný členmi RÚZ a zásadné rozpory boli odstránené. Podnety členov RÚZ pôsobiacich v oblasti poľnohospodárstva k správe boli do správy zapracované.**

**Konštatujeme však, že správa je pomerne všeobecná, bez konkrétneho cieľa, vo väčšine bodov sa opakujú ako odporúčania závery už predchádzajúcich dokumentov. Takto viacnásobne opakované závery a odporúčania je potrebné konkretizovať a usporiadať podľa váhy a priorít riešených problémov.** Dotknutí členovia RÚZ taktiež poukazujú na skutočnosť, že správa síce obsahuje množstvo informácií, často však jednotlivé číselné údaje nekorešpondujú. V budúcnosti preto považujeme za potrebné riešiť aj problém zberu a interpretácie štatistických dát v tejto oblasti, tak aby bolo možné zo zozbieraných údajov vyvodzovať korektné závery. Materiál by mal byť predovšetkým analytický, prehľadný a stručný. V každom prípade štatistické dáta uvádzané v textovej a v tabuľkovej časti by mali korešpondovať.

**RÚZ berie predložený materiál na vedomie bez pripomienok**

**Pripomienky RÚZ k predkladanému materiálu**

Bez pripomienok zo strany RÚZ

**Zdroj:** [RÚZ](https://lt.justice.gov.sk/Material/MaterialHome.aspx?instEID=-1&matEID=3089&langEID=1)